Predmet:

**POZIV NA EDUKACIJU O ENERGETSKOJ UČINKOVITOSTI U PREHRAMBENOJ INDUSTRIJI**

Poštovani,

**Pekarski obrt Imako** iz Daruvara 19. lipnja 2013. godine potpisao je ugovor sa **Središnjom agencijom za financiranje i ugovaranje programa i projekata Europske unije (SAFU)** o dodjeli bespovratnih sredstava u sklopu projekta pod nazivom **EeMS Bakery – Sistem upravljanja energetskom učinkovitošću u prehrambenoj industriji** vrijedan 162.384,41 EUR, Europska unija sufinancirati će u iznosu od 122.194,27 EUR, dok će ostatak financirati obrt Imako vlastitim sredstvima.

Glavni cilj projekta je doprinos **povećanju investicija u tehnologiju** i metode proizvodnje povezane s **uvođenjem energetske učinkovitosti i eko standarda** u proizvodni proces.

Glavne aktivnosti projekta su uvođenje ISO 50001 standarda, organizacija edukacije o sistemu upravljanja energetskom učinkovitosti u pekarskoj industriji, nabava i instalacija opreme te verifikacija HACCP sustava.

Očekuje se da će Pekarski obrt Imako projektom ostvariti znatne **uštede** na **operativnim troškovima** (najmanje **30%**) te uz verifikaciju HACCP-a i uvođenje ISO standarda biti konkurentniji na tržištu.

*Kako bi vas upoznali sa novim metodama i načinima proizvodnje, te primjerima dobre prakse,*

*čast nam je pozvati Vas na edukaciju o sistemu upravljanja energetskom učinkovitosti u prehrambenoj industriji.*

***Edukacija će se održati dana 24.01.2014. od 9:00 do 14:00 sati (4 sata edukacije + pauza za ručak), u prostoru Bjelovarsko – bilogorske županije (mala vijećnica, 2 kat, dr. Ante Starčevića 8, 43000 Bjelovar).***

*Edukacijama koje će se odvijati u tri grada, Bjelovaru, Daruvaru i Čazmi, polaznici će se upoznati s upravljanjem novim tehnologijama u svrhu postizanja konkurentnosti zaposlenika u proizvodnom sektoru, kao i samih poduzeća na tržištu.*

*Uz edukaciju, također za Vas pripremamo ručak te isplatu troška putovanja.*

*Veselimo se Vašem dolasku!*

*S poštovanjem,*

*Vanja Zglavnik, Voditeljica projekta*

*U Daruvaru, 21.01.2014.*

*Sadržaj ovog poziva isključiva je odgovornost Pekarskog obrta Imako*